**МОНГОЛ УЛСЫН ЗАСГИЙН ГАЗРЫН 2012-2016 ОНЫ ҮЙЛ АЖИЛЛАГААНЫ ХӨТӨЛБӨРИЙГ ХЭРЭГЖҮҮЛЭХ**

**АРГА ХЭМЖЭЭНИЙ ТӨЛӨВЛӨГӨӨНИЙ 2014 ОНЫ БИЕЛЭЛТ**

**/ Жилийн эцсийн байдлаар /**

2015.1.12 Алтай хот

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Зорилтын дугаар | Зорилт | Арга хэмжээний дугаар | Арга хэмжээ | Хэрэгжилт | Яам, агентлагийн  үнэлгээ | ЗГХЭГ-ын  үнэлгээ | Тайлбар |
|  | | | | | | | | |
|  | | | | | | | | |
| **Үйлчилгээний бизнесийг дэмжих чиглэлээр хэрэгжүүлэх бодлого** | | | | | | | | |
| 89 | 228 | Орон нутаг дахь иргэний байгууллага, иргэдийн нөхөрлөлтэй байгаль хамгааллын чиглэлээр хамтран ажиллах тогтолцоог шинэ шатанд гаргах | 1 | Орон нутаг дахь байгаль орчны төрийн болон иргэний нийгмийн байгууллага, нөхөрлөлийн үйл ажиллагааны хамтын ажиллагааг хангаж, төрийн зарим чиг үүргийг ТББ-аар гүйцэтгүүлнэ. | Төрийн зарим чиг үүргийг нөхөрлөл, ТББ-аар гүйцэтгүүлж, тэдний үйл ажиллагааг дэмжих, идэвхижүүлэх зорилгоор дараах ажлуудыг зохион байгууллаа. Үүнд:  Улсын төсвийн хөрөнгөөр булаг шандны эхийг хашиж хамгаалах 10 сая төгрөгний ажлыг 2 нөхөрлөл, 2 малчны бүлэг, 1 төрийн бус байгууллагаар, ойжуулалт, ойн зурвас байгуулах ажлын хүрээнд байгаль хамгаалах нөхөн сэргээх арга хэмжээний зардлаар /5.5сая төгрөг/ 3 га талбайд ойн зурвас байгуулах ажлыг “Төгөл шугуй” ХХК хийж гүйцэтгэлээ.  Есөнбулаг сумын Рашаант багийн усан сан, ойн сан бүхий Өл, Ялаат зэрэг газарт хууль бус алт олборлогчдын үйл ажиллагааг таслан зогсоох зорилгоор идэвхитэн байгаль хамгаалагч 2-г томилон, хөдөлмөр эрхлэлтийн сангаас цалинжуулан 5 сарын хугацаатай ажиллууллаа.  Төгрөг сумд 16 иргэн, Есөнбулаг сумд 50, Тайшир сумд 10, Хөхморьт сумд 15 нийт 91 иргэнийг түр ажлын байраар ханган, аймгийн Хөдөлмөрийн хэлтэстэй гэрээ байгуулан хөдөлмөрийн хөлсний доод хэмжээгээр цалинжуулан 5-20 хоног ажиллуулсан. Уг ажлын хүрээнд 792 тн эзэнгүй болон хур хог хаягдлыг цэвэрлүүлж хогийн цэгт төвлөрүүлсэн байна.  АНУ-ын Азийн сангаас хэрэгжүүлж буй “Байгаль орчныг хамгаалахад талуудын оролцоог нэмэгдүүлэх нь II” төслийн Есөнбулаг сумд хууль бусаар гар аргаар ашигт малтмал олборлогчдын үйл ажиллагааны улмаас эвдрэлд орж орхигдсон 32,84 га газарт туршилтын нөхөн сэргээлтийг бичил уурхайн чиглэлээр байгуулагдсан 3 ТББ-аар хийлгэлээ.  */Хэрэгжилт-100 хувь/* |  |  |  |
| 90 | 230 | Томоохон гол, мөрнүүдэд урсацын тохиргоо хийх замаар усан сан байгуулж бүс нутгийн усны хэрэгцээг хангах. Хөв цөөрмүүдийг байгуулна. | 2 | Бороо, цасны усыг хуримтлуулах замаар хөв, цөөрөм байгуулах ажлыг дэмжин, урамшуулах, унд ахуйн усны эх үүсвэр, булаг, рашааны эхийг тохижуулан, хамгаална. | Улсын төсвийн хөрөнгөөр Цогт сумын Тоонотын хоолойд хөв байгуулах ажлын гүйцэтгэгчээр ”Мөнхтооройт” ХХК шалгарч, БОНХЯ болон Говь-Алтай аймгийн Засаг даргатай гурвалсан гэрээ байгуулан гүйцэтгэлээ. Тус хөвийн усан сангийн ашигтай эзлэхүүн нь 3346,0м3, усан сангийн талбай 2895,5м2, усан сангийн усны гүн 3.5 метр, боомтын урт 58,2 метр, боомтын хярын өргөн 1.5 метр, ус хаях байгууламж (автомат хаяур) өргөн 4,88 метр, сувгийн өндөр 0,5 метр, зарцуулга 1,1м3/с байна.  Мөн орон нутгийн хөгжлийн сангийн хөрөнгөөр Алтай сумд 1 хөвийг /51.2 сая төгрөг/-өөр Зах зээл ба Бэлчээрийн менежмент буюу IPAD төслөөр Цогт сумын Баян-Улаан багт Хуурай сайрт /42 сая төгрөг/, Алтай сумын Бадрал багт Цахирын эхэнд /38 сая төгрөг/-өөр тус бүр нэг нийт 3 хөв байгуулсан байна.  Байгаль хамгаалах нөхөн сэргээх арга хэмжээний зардал 10.0 сая төгрөгөөр Дарив, Жаргалан, Тайшир, Чандмань, Бигэр сумуудад тус бүр нэг, нийт 5 булаг шандны эхийг хамгаалж тохижуулах ажлыг байгаль хамгаалах иргэдийн нөхөрлөл, төрийн бус байгууллага, малчны бүлгүүдтэй гэрээ байгуулан гүйцэтгүүллээ.  Мөн орон нутгийн хөгжлийн сангийн хөрөнгөөр Баян–Уул сумд 2 булгийн эх /10.0 сая төгрөг/ Дэлгэр сумд 1 булгийн эхийг /2.0 сая төрөг/ Чандмань сумд 1 булгийн эхийг /3.9 сая төгрөг/-өөр, “Зах зээл ба Бэлчээрийн менежмент” буюу IPAD төслийн хөрөнгө /4.8 сая төгрөг/-өөр Алтай, Цээл, Цогт сумдад тус бүр хоёр булаг нийт 6 булгийн эхийг хашиж хамгаалах ажил хийгдсэн байна. Энэ онд нийт 15 булгийн эхийг 30.7 сая төгрөгөөр хамгаалсан байна.  *Хэрэгжилт-100 хувь* |  |  |  |
| 91 | 231 | Гол, мөрний урсац бүрэлдэх эхийг улсын тусгай хамгаалалтад хамруулж, усны менежментийн цогц бодлогыг хэрэгжүүлэх | 1 | Сав газрын менежментийн төлөвлөгөөтэй уялдуулан гол мөрний урсац бүрэлдэх эхийг улсын тусгай хамгаалалтад авах замаар усны нөөцийг зохистой ашиглах үйл ажиллагааг хэрэгжүүлнэ. | Тус аймаг нь Алтайн өвөр говь, Хяргас нуур Завхан гол, Хүйсийн говь Цэцэг нуур, Үенч Бодонч голын сав газар гэсэн 4 сав газруудад тус тус хуваагддаг. Энэ онд Үенч Бодонч голын сав газрын захиргаанаас бусад сав газрууд идэвхитэйгээр үйл ажиллагаа явуулж байна.  Хяргас нуур-Завхан голын сав газрын усны нөөцийн нэгдсэн менежментийн төлөвлөгөө батлагдан хэрэгжиж байна. Алтайн өвөр говь, Хүйсийн говь Цэцэг нуурын сав газрын захиргаадын усны нөөцийн нэгдсэн менежментийн төлөвлөгөө боловсруулалтын шатандаа явагдаж байна.  Тус 2 сав газрын усны нөөцийн нэгдсэн менежментийн төлөвлөгөө боловсруулах гэж байгаатай холбогдуулан сав газруудад хамаарагддаг сумдын хөгжлийн хөтөлбөр, төлөвлөгөө, нийгэм, эдийн засгийн үзүүлэлтүүд, ус цаг уурын станцийн болон ус судлалын харуулуудын олон жилийн түүхэн мэдээг сүүлийн 10 жилээр гарган хүргүүлж, сумдын усны нөөцийг хамгаалах, зүй зохистой ашиглах, нөхөн сэргээх чиглэлээр авч хэрэгжүүлэх арга хэмжээг тус сав газруудын усны нөөцийн нэгдсэн менежментийн үйл ажиллагааны төлөвлөгөөнд тодорхой тусгуулахаар саналаа хүргүүллээ.  *Хэрэгжилт 90 хувь* |  |  |  |
| 92 | 4 | Орон нутгийн тусгай хамгаалалтад авах шалгуур үзүүлэлтийг тодорхой болгон хууль тогтоомжид тусгаж, орон нутгийн тусгай хамгаалалттай газрын хэмжээг нэмэгдүүлнэ. | Байгалийн унаган төрх, ховор амьтан ургамал, тэдгээрийн тархац нутгийг хамгаалах, түүх соёлын дурсгалт зүйлсийг хадгалах зорилгоор нийт 13 сумын 37 газрыг орон нутгийн тусгай хамгаалалтанд авч АМГ-ын Кадастрын хэлтэст бүртгэлтэй байсан.  Дээрх орон нутгийн тусгай хамгаалалттай дээрх 37 газрын мэдээллийг БОНХЯ болон Ашигт малтмалын газрын Кадастрын системд цэгцлэн шинэчлэн бүртгэх ажлын хүрээнд орон нутгийн тусгай хамгаалалтанд авсан зорилгоо тодорхойлоогүй, тухайн газрыг тусгай хэрэгцээнд байлгах хугацаа заагаагүй, тусгай хэрэгцээний газар бусад талбайнуудтай давхцсан зэрэг алдаанууд гарсан байна.  Иймд дээрх газруудыг орон нутгийн тусгай хамгаалалтанд байлгах мөн шинээр нэмж авах шаардлагатай тул Засаг захиргаа, нутаг дэвсгэрийн нэгж түүний удирдлагын тухай хууль, Тусгай хамгаалалттай газар нутгийн тухай хууль, Газрын тухай хууль, Ашигт талтмалын тухай хуульд нийцүүлэн 15 сумын нутагт нэр бүхий 67 газар нутгийг орон нутгийн тусгай хамгаалалтанд авах шийдвэрийг шинэчлэн гаргах ажлыг зохион байгуулсан.  Чандмань, Жаргалан, Бигэр, Эрдэнэ, Тонхил сумдын нийт 19 газрыг сумын Иргэдийн хурлын тогтоолоор, Есөнбулаг, Дэлгэр, Тайшир, Хөхморьт, Халиун, Шарга, Цогт, Баян-Уул, Цээл, Төгрөг сумдын нутагт нийт 48 газар нутгийг аймгийн Иргэдийн төлөөлөгчдийн хурлын тогтоолоор орон нутгийн тусгай хамгаалалт, тусгай хэрэгцээнд авч Ашигт малтмалын газрын Кадастрын хэлтэст бүртгүүллээ.  Ингэснээр тус аймгийн нийт нутаг дэвсгэрийн 4217505,6 га буюу 29.8 % улсын тусгай хамгаалалттай газар нутагт, 1765137,23 га буюу 12,47 % нь орон нутгийн тусгай хамгаалалтанд хамрагдаад байна.  *Хэрэгжилт 90 хувь* |  |  |  |
| 93 | 233 | Ойг түймэр, хөнөөлт шавьж, өвчин, хууль бус мод бэлтгэлээс хамгаалах ажлыг эрчимжүүлж, зүй зохистой ашиглах, мод орлох технологийг нэвтрүүлэх | 4 | Арчилгаа, цэвэрлэгээний огтлолтын технологийг боловсронгуй болгож, ойг доройтлоос хамгаална | Ойн хөнөөлт шавж, өвчинтэй тэмцэх ажлын хүрээнд “Ойн судалгаа хөгжлийн төв, ШУАкадемийн Биологийн хүрээлэн, Сум дундын ойн ангитай хамтран Жаргалан сумын нутаг Эрдэнэтолгой, Баянгол, Хустын ам зэрэг газруудад 2000 га ойн талбайд ойн хөнөөлт шавж, өвчний судалгаа хийж 500 га талбайд тархалттай 200 га талбайд тэмцлийн ажил явуулах шаардлагатай болохыг тогтоосон.  Мөн “Гранд-Форст” ХХК нь хортонтой тэмцэх ажлыг гүйцэтгэсэн бөгөөд тэмцлийн ажлын үр дүн 84 хувьтай хийгдсэн байна.  Туршилтын журмаар шинэс модыг шилжүүлэн суулгах ажлын хүрээнд: Халиун сумын Гүү бариач багийн нутаг Саарлын тасархайд 2014 оны 05 дугаар сарын 12-ны өдрөөс, 2014 оны 09 дүгээр сарын 15-ны хооронд 1 га талбайг хашиж хамгаалан туршилтын журмаар шигүү ургасан 2000 ш шинэс модыг шилжүүлэн суулгасан Аймгийн засаг даргын А/488 тоот захирамжаар томилогдсон хүлээж авах ажлын комиссоос намрын тооллогоор хангалттай гэсэн үнэлгээ өгч хүлээж авсан.  *Хэрэгжилт 100 хувь* |  |  |  |
| 94 |  | 5 | Улсын ойн сангийн шинэчилсэн бүртгэл тооллого явуулж, ойжуулалтын ажлыг 30.000 га-гаас доошгүй талбайд хийнэ. | Ойн сангийн тооллогын ажлыг Ой судалгаа хөгжлийн төвөөс энэ онд бүх аймагт хийхээр төлөвлөсөн. Гэвч тус аймагт цэг авах боломжгүй сийрэг ойтой гэсэн дүгнэлт гарсан учир ойн тооллогын ажил хийгдэхээргүй болсон.  Ногоон хэрэм үндэсний хөтөлбөрийн хүрээнд аймгийн Сум дундын ойн анги нь Байгаль орчин ногоон хөгжлийн яамтай гэрээ байгуулан Тайшир сумын Хуримт багийн нутаг Цахир хясаа гэдэг газар 5 га талбайг хашиж хамгаалан улиас 1500, бургас 2500, нийт 4000 ширхэг тарьц, суулгац тарьсан. Уг ажлын гүйцэтгэлийг аймгийн Засаг даргын 2014 оны А/488 дугаар захирамжаар томилогдсон ажлын хэсэг 81 хувийн амьдралттайгаар хүлээж авсан байна.  Ойн зурвас байгуулсан ажлын хүрээнд Байгаль хамгаалах нөхөн сэргээх арга хэмжээний зардлаар /5,5 сая төгрөгөөр/ 3 га талбайд ойн зурвас байгуулах ажлыг “Төгөл шугуй” ХХК аймгийн Байгаль орчны газартай гэрээ байгуулан гүйцэтгэсэн. Энэхүү ажлын хүрээнд Бигэр сумын Мянгайн голд 3 га талбайд мод үржүүлгийн газар байгуулан, 800 м хамгаалалтын тор татаж хамгаалан, чацаргана, улиас, бургас нийт 1800 ш мод тарьсан байна. Уг ажлын гүйцэтгэлийг аймгийн Засаг даргын 2014 оны А/488 дугаар захирамжаар томилогдсон ажлын хэсэг 90 хувийн амьдралттайгаар хүлээн авлаа.  Мөн БОНХЯ-ны Цөлжилттэй тэмцэх үндэсний хорооноос зарласан цөлжилтийг сааруулах заган ойн зурвас байгуулах ажлын хүрээнд Цогт, Төгрөг, Бигэр суманд заган ойг үрээр тарималжуулах ажлыг хийж гүйцэтгэлээ.  *Хэрэгжилт 100 хувь* |  |  |  |
| 95 | 234 | Устах аюулд орж байгаа амьтан, ургамлыг хамгаалах, уугуул нутагт нь сэргээх, тарималжуулах ажлыг эрчимжүүлэх | 3 | Нэн ховор, ховор амьтдыг уугуул нутагт нь сэргээн нутагшуулан зориудаар өсгөн үржүүлж, удмын санг хадгалан, хамгаална. | ГИДЦГ-ын “Б” хэсгийн нутагт 1992 оноос эхлэн тахь адууг сэргээн нутагшуулж эхэлсэн бөгөөд энэ зүйлийн амьтны хувьд Зүүн гарын говь нь уугуул нутаг нь юм. Тус хамгаалалтын захиргаа нь 2014 оны 7-р сарын 2-нд Прагийн амьтны хүрээлэнгээс 3 тахийн гүү тээвэрлэн ДЦГ-ын “Б” бүсэд нутагшуулах ажлыг амжилттай хийж гүйцэтгэснээр тайлант оны жилийн эцсийн байдлаар ГИДЦГ-ын “Б” хэсэгт 10 үржлийн сүрэг, 2 үрээний сүрэгт нийт 113 тоо толгой тахь сэргээн нутагшуулж байгаагаас Хонь усны популяцид 89 тахь (8 үржлийн сүрэг, 8 азарган үрээ), Тахь усны популяцид 24 тахь (2 үржлийн сүрэг, 4 азарган үрээ) тус тус идээшилж байна.  2011 оноос эхлэн БОАЖЯ-ны шийдвэрээр хавтгай үржүүлгийн ажлыг хавтгай тэмээ хамгаалах сангийн дэмжлэгтэйгээр ГИДЦГ-ын А хэсгийн хамгаалалтын захиргаа хариуцан гүйцэтгэж байгаа ба одоогийн байдлаар “Захын ус”-ны хавтгай үржүүлгийн төвд 22 хавтгайн цөм сүрэг байна. Энэ онд 2 ингэ ботголож ботгонууд эсэн мэнд бойжиж байна. 2014 оны 05 сарын 20-нд ГАА-ийн Цогт сумын мал эмнэлэг үржлийн тасгийн малын эмч Г.Алимаагаар хавтгайн хашааг ариутгах, эрүүлжүүлэх вакцин хийлгэлээ. Зуны улиралд хавтгайн сүргийг задгай бэлчээрт гаргадаг бөгөөд 5 сарын 23-нд хашаанаас гарган байнгын хариулганд байлгаж ажилласан.  Мазаалай баавгайг хүзүүвчлэх, тоо толгойг судлах, хаврын байршил нүүдэл шилжилт хөдөлгөөн, зан байдлыг судлах маш чухал зорилго бүхий судалгааны ажлыг хийж гүйцэтгэлээ. Судалгааны ажилд ГИДЦГ-ын А хэсгийн хамгаалалтын захиргааны мэргэжилтэн, байгаль хамгаалагчид, ШУА-ын Биологийн хүрээлэнгийн судлаачид болон Олон улсын баавгай нийгэмлэгийн мэргэжилтнүүд хамтарсан “Gobi bear project” судалгааны багийнхан гүйцэтгэв. Судалгааны ажил 2014 оны 04 сарын 21-нээс эхлэн 05 сарын 13 хүртэл 22 хоног ажилласан. Судалгааны ажлаар мазаалай баавгайд хүзүүвч зүүх, идэш тэжээлийг судлах, үсний дээж цуглуулах, автомат зургийн аппарат байрлуулах зэрэг судалгааны ажлыг амжилттай хийж гүйцэтгэлээ.  Энэхүү судалгааны ажлаар Шар хулсны районы Цагаан тохойгоос 2 мазаалай, Цагаан бургасны баянбүрдээс 1 мазаалай баавгай барьж сансрын болон радио дохиололт хүзүүвч зүүлээ. Тухайн баавгай бүр анх удаа баригдаж байгаа 1 эм, 2 эр баавгай байлаа.  *Хэрэгжилт 100 хувь* |  |  |  |
|  |  |  | 4 | Биологийн олон янз байдлын судалгаа шинжилгээний ажлыг цогц байдлаар явуулж, газарзүйн мэдээллийн сангийн технологи нэвтрүүлж, бүртгэл, мэдээллийн санг өргөжүүлнэ | Техник технологийн хөгжлийг дагаад аймгийн хэмжээнд WWF-тэй хамтран хууль бус ан, худалдаалалтыг бүртгэх “Ирвэс”, биологийн олон янз байдлын үнэлгээний “Биосан” зэрэг газарзүйн мэдээллийн санд суурилсан програмуудыг ашиглахаас гадна дээрх системүүдэд хийгдсэн судалгаа тухайлбал монгол бөхөн, мазаалай баавгай, тахь зэрэг, байгаль хамгаалагчдын эргүүл хяналтын явцад таарсан мэдээллүүдийг нэгтгэн ажилладаг.  Тус аймгийн хувьд бөхөн, мазаалай, хавтгай, тахь зэрэг амьтдын мэдээлэл баазын ихэнх хувийг эзлэдэг.  Мөн байгаль орчны стастистик мэдээллийн сан, ойн мэдээллийн сан, үнэлгээний сан зэрэг онлайн системүүдийг ашиглаж байна.  *Хэрэгжилт 90 хувь* |  |  |  |
| 96 | 239 | Хатуу хог хаягдлыг ангилан дахин боловсруулж ашиглах | 1 | Төв суурин газруудын төвлөрсөн хогийн цэгт тавих шаардлагыг шинэчлэн тогтоож, байгальд ээлтэй орчин үеийн технологийг нэвтрүүлэх, хог хаягдлыг үйлдвэрлэл дээр нь бууруулах, эргүүлэн ашиглах, дахин боловсруулах үйл ажиллагааг эрхлэх болон урамшуулах тогтолцоог бий болгоно. | Сумдын хогийн цэг, хог тээврийн үйлчилгээний талаарх нарийвчилсан судалгааг хийхэд аймгийн хэмжээнд нийт 257.16 га талбайг хамарсан 21 хогийн цэг байгаа бөгөөд эдгээрт жилд дунджаар 27231.8 тн хог төвлөрч байгаа дүн гарлаа. Хог хаягдлын төлбөр сумдад хүн амын тоо, гарах хэмжээ, хүйтэн дулааны улиралаас шалтгаалан айл өрх 1000-3500 төгрөг, аж ахуйн нэгж, байгууллага 2000-30000 төгрөгний хооронд хэлбэлзэж байна. Есөнбулаг сум хог тээвэрлэх тээврийн хэрэгсэл 8, бусад сумд 1-2 тээврийн хэрэгсэлтэй, нийт аймгийн хэмжээнд хог тээврийн үйлчилгээнд ашиглагдаж байгаа 28 тээврийн хэрэгсэл байгаа бөгөөд голцуу хог тээвэрт бага оврын трактор, өөрөө буулгагч кама, сонсамолыг ашиглаж байна.  Тус онд Алтай, Бигэр, Цогт, Цээл, Чандмань, Дэлгэр, Есөнбулаг сумд хогийн цэгээ тохижуулж, Дарив, Бугат сумд хог тээврийн машинтай болсон байна. Уг ажилд нийт 190.7 сая төгрөг зарцуулагдсан байна.  Орчны бохирдлыг бууруулах, хог хаягдлыг дахин ашиглаж, эдийн засгийн үр ашгийг нэмэгдүүлэх зорилгоор аймгийн хэмжээнд гарч буй хог хаягдлын төрөл, хэмжээнд судалгаа хийсний үндсэнд хог хаягдал дахин боловсруулах үйлдвэр байгуулах асуудлыг концессын зүйлийн жагсаалтанд оруулж аймгийн ИТХ-аар хэлэлцүүлэн батлуулсан. Энэхүү ажлын хүрээнд Концесс олгох уралдааны урьдчилсан шалгаруулалтыг 05 дугаар сарын 20-ны өдрөөс 06 дугаар сарын 20-ны өдөр хүртэл зарласан боловч урьдчилсан шалгаруулалтанд материал ирээгүй байна.  Хог хаягдлыг эх үүсвэр дээр нь ангилан ялгахын ач холбогдлын талаар сурталчлан ажиллаж байгаа бөгөөд одоогоор тус аймаг дахин боловсруулах үйлдвэр байхгүйн улмаас иргэн, аж ахуйн нэгж, байгууллагууд нь ангилсан хаягдлаа худалдан борлуулж байна. Тухайлбал уул уурхайн ашиглалтын үйл ажиллагаа явуулж байгаа “Таян нуур” хүдрийн уурхай, “Хөх сэрх-1,2” алтны уурхай, “Алтай-Улиастай” ЭСТӨК, хоёрдогч түүхий эд авдаг иргэд дахин ашиглах боломжит хаягдлыг Улаанбаатар хотын хоёрдогч түүхий эд авдаг аж ахуйн нэгж, хог хаягдал боловсруулдаг үйлдвэр цехүүд болон замын компаниудад нийлүүлж байна. Дээрх ажлын хүрээнд жилд дунджаар ашигласан тосны шүүр 800 гаруй ширхэг, акумлятор 350 гаруй ширхэг, ашигласан тос, масло 10 гаруй тн, хөнгөн цагааны хаягдал 5 тн, хар төмөрлөгийн хаягдал 15 орчим тн зэргийг нийлүүлдэг байна.  *Хэрэгжилт-70%* |  |  |  |
| 97 | 2 | Иргэн, аж ахуйн нэгжийн хог хаягдлыг багасгах эдийн засгийн хөшүүргийг боловсронгуй болгоно. | Аймгийн хэмжээнд уул уурхайн ашиглалтын үйл ажиллагаа явуулж байгаа “Таян нуур” хүдрийн уурхай, “хөх сэрх-1,2” алтны уурхай, “Алтай-Улиастай” ЭСТӨК, хоёрдогч түүхий эд авдаг иргэд дахин ашиглах боломжит хаягдлыг Улаанбаатар хотын хоёрдогч түүхий эд авдаг аж ахуйн нэгж, хог хаягдал боловчруулдаг үйлдвэр цехүүд болон замын компаниудад нийлүүлж байна. Дээрх ажлын хүрээнд жилд дунджаар ашигласан тосны шүүр 800 гаруй ширхэг, акумлятор 350 гаруй ширхэг, ашигласан тос, масло 10 гаруй тн, хөнгөн цагааны хаягдал 5 тн, хар төмөрлөгийн хаягдал 15 орчим тн зэргийг нийлүүлдэг байна.  *Хэрэгжилт-30%* |  |  |  |
| 98 | 240 | Цөлжилтөөс сэргийлж, бэлчээрийн талхлалтыг бууруулах зорилгоор бэлчээр, усны цогц бодлогыг хэрэгжүүлэх | 1 | Уур амьсгалын өөрчлөлтөд дасан зохицсон бодлогыг экологи-эдийн засгийн бүсүүдээр боловсруулж, зарим голын сав газарт хэрэгжүүлнэ. | Тус аймаг нь Алтайн өвөр говь, Хяргас нуур Завхан гол, Хүйсийн говь Цэцэг нуур, Үенч Бодонч голын сав газар гэсэн 4 сав газруудад тус тус хуваагддаг. Энэ онд Үенч Бодонч голын сав газрын захиргаанаас бусад сав газрууд идэвхитэйгээр үйл ажиллагаа явуулж байна.  Хяргас нуур-Завхан голын сав газрын усны нөөцийн нэгдсэн менежментийн төлөвлөгөө батлагдан хэрэгжиж байна. Алтайн өвөр говь, Хүйсийн говь Цэцэг нуурын сав газрын захиргаадын усны нөөцийн нэгдсэн менежментийн төлөвлөгөө боловсруулалтын шатандаа явагдаж байна.  Тус 2 сав газрын усны нөөцийн нэгдсэн менежментийн төлөвлөгөө боловсруулах гэж байгаатай холбогдуулан сав газруудад хамаарагддаг сумдын хөгжлийн хөтөлбөр, төлөвлөгөө, нийгэм, эдийн засгийн үзүүлэлтүүд, ус цаг уурын станцийн болон ус судлалын харуулуудын олон жилийн түүхэн мэдээг сүүлийн 10 жилээр гарган хүргүүлж, сумдын усны нөөцийг хамгаалах, зүй зохистой ашиглах, нөхөн сэргээх чиглэлээр авч хэрэгжүүлэх арга хэмжээг тус сав газруудын усны нөөцийн нэгдсэн менежментийн үйл ажиллагааны төлөвлөгөөнд тодорхой тусгуулахаар саналаа хүргүүллээ.  */Хэрэгжилт 90 хувь/* |  |  |  |
| 99 | 2 | Газрын доройтол, цөлжилтийг сааруулах арга хэмжээ авч бэлчээр, хөрсний хүлэмжийн хий шингээх чадавхийг дээшлүүлнэ. | Газрын доройтол цөлжилтийг сааруулж, бэлчээрийн менежментийн хөтөлбөрийг хэрэгжүүлэх ажлын хүрээнд Дэлхийн байгаль хамгаалах сангийн Монгол дахь хөтөлбөрийн газраас хэрэгжүүлж буй Монгол бөхөн төсөл болон Швейцарын хөгжлийн агентлагийн санхүүжилттэй “Ногоон алт” , Үйлдвэр хөдөө аж ахуйн яам, НҮБ-ийн ХАА-г хөгжүүлэх олон улсын сангийн дэмжлэгтэйгээр хэрэгжиж буй “Зах зээл ба бэлчээрийн удирдлагын хөгжил”, Азийн сангийн “Байгаль орчныг хамгаалахад талуудын оролцоог нэмэгдүүлэх нь II” төслүүдтэй хамтран ажиллаж байна.  Бэлчээрийг зохистой ашиглахад малчдын хандлагыг зөв төлөвшүүлэх, мэдлэгийг дээшлүүлэх зорилгоор Дэлхийн байгаль хамгаалах сангаас Дэлгэр, Эрдэнэ, Дарив, Тонхил, Баян-Уул сумдын удирдлага, бэлчээр хариуцсан мэргэжилтэн, багийн Засаг дарга нар, Ногоон алт төслийн ажилтанууд зэрэг 38 хүнийг хамруулан Баян-Өлгий аймгийн Алтай, Ховд аймгийн Зэрэг, Манхан сумдад бэлчээрийн ашиглалт хамгаалтын чиглэлээр туршлага судлуулах аялалыг зохион байгууллаа. Мөн тайлант оны 6 сард “Малчны амьдрал, сумын хөгжил нь бэлчээр ашиглалтын зөв бодлогоос эхэлнэ” сэдэвт өдөрлөг сургалтыг зохион байгуулж 16 сумын 200 гаруй хүн оролцлоо. Мөн бөхөн бүхий 7 сумд цаг хүндэрсэн үед ашиглах отрын нөөц газрын хилийн заагийг тэмдэгжүүлсэн самбарыг хийж байршуулсан.  Тайлант онд орон нутгийн болон төсөл хөтөлбөрийн нийт 174,6 сая төгргийн санхүүжилтаар хувиараа ашигт малтмал олборлогч иргэдийн үйл ажиллагааны улмаас эвдрэлд орж орхигдсон 42,85 га бэлчээрийн газарт техникийн нөхөн сэргээлтийг аж ахуйн нэгж, төрийн бус байгууллагуудаар хийлгэсэн.  Мөн улсын төсвийн хөрөнгөөр Цогт сумын Тоонотын хоолойд хөв байгуулах ажлын гүйцэтгэгчээр ”Мөнхтооройт” ХХК шалгарч, БОНХЯ болон Говь-Алтай аймгийн Засаг даргатай гурвалсан гэрээ байгуулан гүйцэтгэлээ.  Энэ онд орон нутгийн хөгжлийн сангийн хөрөнгөөр Алтай сумд 1 хөвийг /51.2 сая төгрөг/-өөр Зах зээл ба Бэлчээрийн менежмент буюу IPAD төслөөр Цогт сумын Баян-Улаан багт Хуурай сайрт /42 сая төгрөг/, Алтай сумын Бадрал багт Цахирын эхэнд /38 сая төгрөг/-өөр тус бүр нэг нийт 3 хөв байгуулсан байна.  Байгаль хамгаалах нөхөн сэргээх арга хэмжээний зардал 10.0 сая төгрөгөөр Дарив, Жаргалан, Тайшир, Чандмань, Бигэр сумуудад тус бүр нэг, нийт 5 булаг шандны эхийг хамгаалж тохижуулах ажлыг байгаль хамгаалах иргэдийн нөхөрлөл, төрийн бус байгууллага, малчны бүлгүүдтэй гэрээ байгуулан гүйцэтгүүллээ.  Мөн орон нутгийн хөгжлийн сангийн хөрөнгөөр Баян–Уул сумд 2 булгийн эх /10.0 сая төгрөг/ Дэлгэр сумд 1 булгийн эхийг /2.0 сая төрөг/ Чандмань сумд 1 булгийн эхийг /3.9 сая төгрөг/-өөр, “Зах зээл ба Бэлчээрийн менежмент” буюу IPАD төслийн хөрөнгө /4.8 сая төгрөг/-өөр Алтай, Цээл, Цогт сумдад тус бүр хоёр булаг нийт 6 булгийн эхийг хашиж хамгаалах ажил хийгдсэн байна. Ингэснээр энэ онд нийт 15 булгийн эх хамгаалагдсан байна.  Заган ойг нөхөн сэргээх зорилгоор Байгаль орчин, ногоон хөгжлийн яамны цөлжилттэй тэмцэх үндэсний хорооноос зарласан төсөл хөтөлбөрийн хүрээнд сум дундын ойн анги нь Бигэр сумын Өөшийн голыг түшиглэн мод үржүүлгийн газартаа бортгонд 2000 ш загийг үрээр үрслүүлэн 3 га талбайг хашиж хамгаалан 1700 ш бортоготой загийг шилжүүлэн суулгасан байна.  *Хэрэгжилт 90 хувь* |  |  |  |
|  | 241 |  | 1 | Нутгийн иргэдэд түшиглэсэн байгалийн нөөцийн менежментийг хөхүүлэн дэмжинэ. | Байгаль орчныг хамгаалах чиглэлээр 1 төрийн бус байгууллага, 1 нөхөрлөл, 2 эко клуб шинээр байгуулагдан, 14 идэвхитэн байгаль хамгаалагчийг томилж, 8 төрийн бус байгууллага, 40 нөхөрлөл, 27 эко клуб нийт 75 оролцооны бүлэгт 1870 хүн хамрагдан, үйл ажиллагаа явуулж байгаа бөгөөд 122 идэвхитэн байгаль хамгаалагч байгаль орчныг хамгаалах эргүүл, хяналт болон мэдээлэл сурталчилгааны чиглэлээр ажиллаж байна.  Дээрх оролцооны бүлгүүдийг идэвхижүүлэх, хамтран ажиллах чиглэлээр дараах ажлыг зохион байгууллаа. Үүнд:  Улсын төсвийн хөрөнгөөр булаг шандны эхийг хашиж хамгаалах, ойжуулалт, ойн зурвас байгуулах ажлуудыг байгаль хамгаалах чиглэлээр үйл ажиллагаа явуулж байгаа иргэдийн нөхөрлөл, төрийн бус байгууллага, аж ахуйн нэгжүүдээр гүйцэтгүүллээ. Энэхүү ажлын хүрээнд Дарив сумын “Баянбургас” нөхөрлөл, Бигэр сумын Гозгорынхон малчны бүлэг, Тайшир сумын Номгон нөхөрлөл, Жаргалан сумын “Зөв эргүүлэг малчдын холбоо” төрийн бус байгууллага, Чандмань сумын Булгийн эх малчны бүлэгтэй гэрээ байгуулан тус бүр нэг булгийн эхийг хамгаалуулсан. Мөн байгаль хамгаалах нөхөн сэргээх арга хэмжээний зардлаар ойн зурвас байгуулах ажлыг “Төгөл шугуй” ХХК-ны захирал О.Алтанчимэгтэй гэрээ байгуулан, Бигэр сумын Мянгайн услалтын системийг түшиглэн ойн зурвас байгуулсан байна.  Есөнбулаг сумын Рашаант багийн усан сан, ойн сан бүхий Өл, Ялаат зэрэг газарт хууль бус алт олборлогчдын үйл ажиллагааг таслан зогсоох зорилгоор идэвхитэн байгаль хамгаалагч 2-г томилон, хөдөлмөр эрхлэлтийн сангаас цалинжуулан 5 сарын хугацаатай ажиллууллаа.  “Бүх нийтээр мод тарих” үндэсний өдрийн хүрээнд Есөнбулаг сумын эко клубуудын зөвлөлөөс санаачлан хэрэгжүүлсэн “Эх дэлхийдээ барих бэлэг” хандивын аяныг дэмжин хамтран ажилласан. Хандивын аяны хүрээнд цугласан 220050 төгрөгөөр 200 ширхэг тарьц суулгац худалдан авч эко клубын сурагчидтай хамтран Шүтээний өндөрлөгт тарьсан бөгөөд тарьсан модны амьдралтын хувь нь 85 хувьтай байна.  Төгрөг сумд 16 иргэн, Есөнбулаг сумд 50, Тайшир сумд 10, Хөхморьт сумд 15 нийт 91 иргэнийг түр ажлын байраар ханган, аймгийн Хөдөлмөрийн хэлтэстэй гэрээ байгуулан хөдөлмөрийн хөлсний доод хэмжээгээр цалинжуулан 5-20 хоног ажиллуулсан. Уг ажлын хүрээнд 792 тн эзэнгүй болон хур хог хаягдлыг цэвэрлүүлж хогийн цэгт төвлөрүүлсэн байна.  Мөн байгаль хамгаалах, нөхөн сэргээх үйлсэд хувь нэмрээ оруулж байгаа Цогт сумын “Ээж уул” нөхөрлөлийн ахлагч Д.Должинсүрэн, Есөнбулаг сумын 2-р сургуулийн “Амьдралын нахиа” эко клубыг 2009 оноос хойш тасралтгүй үйл ажиллагааг нь ханган, удирдан чиглүүлж, байгаль хамгаалах салбарт хүүхдийн оролцоог нэмэгдүүлж, тэдэнд экологийн боловсрол зөв хүмүүжил олгон ажиллаж байгаа багш А.Нарантуяа нарын хийсэн ажил, хичээл зүтгэлийг нь үнэлж БОНХЯ-ны жуух бичигт тодорхойлон шагнагдлаа.  *Хэрэгжилт* *100 хувь* |  |  |  |

Биелэлт нэгтгэсэн

Мэргэжилтэн М.Наранцацрал

Хянасан:

Даргын үүргийг түр

орлон гүйцэтгэгч О.Одгэрэл